ການສືບຕໍ່ປະທ້ວງຕ້ານ ລັດຖະບານ ໃນອີຈິບ
ຊາວອີຈິບ ກະກຽມການປະທ້ວງ ຕໍ່ຕ້ານລັດຖະບານຄັ້ງໃຫຍ່ ໃນວັນສຸກມື້ນີ້
ພວກເດີນຂະບວນຕໍ່ຕ້ານລັດຖະບານຈຳນວນຫຼາຍພັນຄົນ ໄດ້ໄປໂຮມຊຸມນຸມກັນທີ່ນະຄອນຫຼວງໄຄໂຣໃນວັນສຸກມື້ນີ້ ເພື່ອເຂົ້າຮ່ວມການປະທ້ວງຂະໜາດໃຫຍ່ ໃນອັນທີ່ພວກ ເຂົາເຈົ້າເອີ້ນວ່າ “ວັນແຫ່ງການຈາກໄປ” ຂອງປະທານາ ທິບໍດີ Hosni Mubarak ຝູງຊົນຊາວອີຈິບ ໄດ້ພາກັນຍ່າງຜ່ານພວກທະຫານທີ່ພາ ກັນກວດກາເລື່ອງຄວາມປອດໄພ ແລະກວດຄົ້ນຮ່າງກາຍ ຕາມເສັ້ນທາງທີ່ເນັ່ງໄປຫາຈະຕຸລັດປົດປ່ອຍຫຼື Tahrir ຢູ່ ໃນກຸງໄຄໂຣຊຶ່ງເປັນບ່ອນທີ່ໄດ້ມີການໂຮມຊຸມນຸມປະທ້ວງ ຂະໜາດໃຫຍ່ ມາໄດ້ນຶ່ງອາທິດກວ່າໆແລ້ວນັ້ນ ເພື່ອຮຽກຮ້ອງໃຫ້ປະທານາທິບໍດີ Mu- barak ລາອອກໃນທັນທີ ມີການສັງເກດເຫັນລັດຖະມົນຕີກະຊວງປ້ອງກັນປະເທດຂອງອີຈິບທ່ານ Hussein Tan- tawi ໄປເລາະເບິ່ງບໍລິເວນຈະຕຸລັດປົດປ່ອຍເປັນເທື່ອທຳອິດໃນວັນສຸກມື້ນີ້ ນັບແຕ່ເລີ້ມມີ ການປະທ້ວງມາ ລາຍງານຂ່າວແຈ້ງວ່າ ບັນຍາກາດໃນບໍລິເວນຈະຕຸລັດປົດປ່ອຍ ແມ່ນມີ ຄວາມສະຫງົບ ແຕ່ກໍເຄັ່ງຕຶງ ພວກຜູ້ນຳຝ່າຍຄ້ານເອີ້ນການປະທ້ວງໃນມື້ນີ້ວ່າ ເປັນມື້ແຫ່ງການຈາກໄປຂອງ ທ່ານ Mu- barak ຜູ້ຊຶ່ງໄດ້ກ່າວໃນການໃຫ້ສຳພາດກັບໂທລະພາບ ABC ຂອງສະຫະລັດໃນວັນພະ ຫັດວານນີ້ວ່າທ່ານຢາກຈະອອກຈາກຕຳແໜ່ງໃນທັນທີແຕ່ຢ້ານວ່າອີຈິບຈະຕົກຢູ່ໃນຄວາມ ວຸ້ນວາຍຮ້າຍແຮງເພີ່ມຕື່ມ ຖ້າທ່ານຫາກກະທຳແບບນັ້ນ ໃນການກ່າວຄຳປາໄສຕໍ່ປະເທດຊາດໃນຕົ້ນອາທິດນີ້ ປະທານາທິບໍດີ Mubarak ເວົ້າວ່າ ທ່ານຈະເຮັດໜ້າທີ່ ໄປຈົນສະໄໝການດຳລົງຕຳແໜ່ງຂອງທ່ານສິ້ນສຸດລົງ ແຕ່ຈະບໍ່ສະມັກ ເລືອກຕັ້ງຕື່ມອີກ ທ່ານໄດ້ປົກຄອງປະເທດອີຈິບ ມາເປັນເວລາເກືອບ 30 ປີ ເຈົ້າໜ້າທີ່ສະຫະລັດກ່າວໃນວັນພະຫັດວານນີ້ວ່າ ສະຫະລັດເລີ້ມເຈລະຈາຫາລື ກັບພວກ ເຈົ້າໜ້າທີ່ອີຈິບແລ້ວ ກ່ຽວກັບການສະເໜີໃຫ້ທ່ານ Mubarak ລາອອກໃນທັນທີ ແລະ ມອບອຳນາດໃຫ້ແກ່ລັດຖະບານຊົ່ວຄາວ ພາຍໃຕ້ການນຳພາຂອງຮອງປະທານາທິບໍດີອີ ຈິບທ່ານ Omar Suleiman ທີ່ໄດ້ຮັບການສະໜັບສະໜຸນຈາກກອງທັບຂອງອີຈິບນັ້ນ